31. ΝΟΜΟΘΕΤ. ΔΙΑΤΑΓΜΑ υπ’ αριθ. 565 της 27 Μαΐου/2 Ιουν. 1970 (ΦΕΚ Α΄  124) Περί καταστάσεως φοιτητών εγγραφέντων μέχρι του έτους 1956-1957 είς τινας ανωτάτας σχολάς. Άρθρ.1.-1.Η ισχύς των διατάξεων του Ν.Δ. 132/1946 «περί εξετάσεων φοιτητών των Πανεπιστημίων, Ανωτάτης Σχολής Οικονομικών και Εμπορικών Επιστημών, Παντείου Ανωτάτης Σχολής Πολιτικών Επιστημών», ως ετροποποιήθη και συνεπληρώθη μεταγενεστέρως παρατείνεται και μετά την 31 Δεκ. 1969 μέχρι της 31 Δεκ. 1971 μόνον δια τους εκ των φοιτητών των υπαχθέντων εις αυτάς οφείλοντας όπως υποστούν εξετάσεις προς απόκτησιν πτυχίου επί τριών κατ’ ανώτατον όριον μαθημάτων. 2.Οι εκ των υπαχθέντων εις τας κατά την προηγουμένην παράγραφον διατάξεις οφείλοντες όπως υποστούν εξετάσεις επί πλειόνων των τριών μαθημάτων προς απόκτησιν πτυχίου λογίζονται από του τρέχοντος πανεπιστημιακού έτους κανονικοί φοιτηταί εντασσόμενοι εις τι έτος σπουδών, επ’ αυτών δε εφεξής εφαρμόζονται κατά πάντα αι αφορώσαι εις τους κανονικώς φοιτώντας διατάξεις. Το έτος σπουδών, εις το οποίον εντάσσονται οι φοιτηταί ούτοι θα καθορισθή εντός μηνός από της δημοσιεύσεως του παρόντος υπό των οικείων Σχολών λαμβανομένων υπ’ όψιν των μαθημάτων, επί των οποίων υπέστη εξετάσεις επιτυχώς έκαστος τούτων. Κατά τον αυτόν τρόπον θα εντάσσωνται εις το οικείον έτος σπουδών και όσοι εκ των περί ων η παρ. 1 του παρόντος δεν θα έχουν καταστή πτυχιούχοι μέχρι της τασσομένης προς τούτο προθεσμίας. 3.Εφεξής ουδέν δικαίωμα προς συμψηφισμόν βαθμού οιουδήποτε μαθήματος παρέχεται εις φοιτητάς, περί ων αι παρ. 1 και 2 του παρόντος. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 82,05(γ) Σελ. 82,05(δ) Τεύχος Ε82-Σελ. 49 Διάφορες διατάξεις 31.Α.ω.30-31 